OpenLLM-France/wikimedia huggingface dataset:
# San Frantzisko komentua eta eliza (Tolosa)

San Frantzisko komentua eta eliza erlijio-eraikin multzoa da, Gipuzkoako Tolosan dagoena.

## Kokalekua

San Frantzisko etorbidearen hasieran dago, Beotibar pilotalekutik hurbil eta Gipuzkoako Artxibo Orokorraren alboan.

## Eliza

San Frantzisko komentuari atxikirik dago. Pizkunde estilokoa da, eta Migel Aranburu fraide arkitektoak proiektatu zuen XVI. mendean.
Aurrealde zurruna eta kanpaiadorrerik gabea du, eta barnealdea kanoi ganga bakar batez osatua dago. Eraikinaren barnealdean Pablo Urangak egindako gangako margolanak nabarmentzen dira, eta baita 1615an Anbrosio Bengoetxeak egindako erretaula nagusia ere. Gurutzaduran Ama Birjinaren eta San Frantzisko Asiskoaren irudiak daude.
Aipagarria da tenpluaren alboetako batean dagoen Antiatarren armarria, Tolosako senitarte garrantzitsuenetakoa baitzen.

### Erretaula

Tolosako San Frantzisko elizarako erretaula egiteko akordioa 1604an egin zuten. Nagusiek erretaularen egilea nor izango zen justifikatzeko zera adierazi zuten, porque el dicho Ambrosio Bengoetxea era de los mejores que por estas tierras al presente se hallaban. Hondarribiko erretaula egin behar zela eta, Joanes Iriarterekin tratua egiterakoan, Bengoe­txea lagun har zezala gomenda­tzen zi­tzaion; izan ere, es ombre de primor para semejantes obras. Lan hau 1609rako amaiturik egotea erabakia bazegoen ere, 1615era arte ez zen bukatu.
Gaur egun bere estofatua eta ongi gordetako polikromia dela eta distira­tzen duen erretaula honek hiru gorputz ditu, bost kale eta bi ni­txoen arteko Kalbarioa. Er­tzetako bi kaleetan badira San Fran­tziskoren bizi­tzari buruz­ko erliebeak, erdiko kalean eta ondo ondoko etxeetan fran­tziskotar santuen irudiak ikus daitez­ke. Badirudi Bengoe­txeak zaindariaren gaztaroko gertakariak konta­tzen diren lehen gorpu­tzeko erliebe ba­tzuk eta beste santu ba­tzuen estatuak besterik ez zituela tailatu.
Erliebe hauetan, Bengoe­txearen prestutasuna nabaria da, bai aurpegietako adieraz­penei nahiz janz­keren ugaritasunari naturaltasuna emateko, nahiz eta espazio perspek­tiban ondorioak sortzeaz arduratu ez.
Santuen estatuen artean, San Antonioren eta estasian dagoen San Fran­tziskorena nabarmen­tzen dira. Arte kalitate nabaria duena da sagrarioa ere, Hilobira­tze Santuaren erdiko adieraz­pidean konposaketagatik.
Horrez gain, Petronila Idiakez andereari eraiki­tzeko baimena eman zi­tzaion kapera bateko erretaula bertan behera erori zen XIX. mendean eta Tolosako Santa Maria parrokiara eramanaz salbatu direnak, Kalbarioko hiru irudiak besterik ez dira: Guru­tzil­tzaturiko Kristo, benetan an­txietar estilokoa, eta al­de bakoi­tzean zutik, Nekeetako Birjina eta San Joan, Bengoetxearen irudi bereizgarri bikainak.

## Irudi galeria

* Barnealdea.
* Erretaula nagusia.
* San Frantzisko komentuaren alboko irudia.
* San Frantzisko Asiskoaren irudia.

## Erreferentziak

* ↑ San Frantzisko komentua (Tolosa). euskadi.eus (Noiz kontsultatua: 2018-10-16).
* ↑ Mª A, ARRAZOLA, Escultores del siglo XVI en el País Vasco. E.D.n, XX. libk., 45. alea, 1972, 206‑213. or.

## Kanpo estekak

* Datuak: Q18341348
* Multimedia: Church of San Francisco, Tolosa / Q18341348
# San Frantziskoko badia

San Frantziskoko badia (ingelesez: San Francisco Bay) Estatu Batuetako mendebaldeko badia da, Kalifornia estatuan, Ozeano Barearen ertzean, dagoena. Bi penintsula luzeren artean kokatzen da. Estatu Batuetako mendebaldeko kostaldeko sarrerarik sakon eta babestuena da: 97 km luze eta 19 km zabal. San Frantzisko, San Mateo, Palo Alto, Richmond, Berkeley eta Oakland dira badiaren ertzeko hiri nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/06/21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q232264
* Multimedia: San Francisco Bay / Q232264
# San Frantzisko plaza (Iruñea)

San Frantzisko plaza Iruñeko Alde Zaharrean dagoen plaza bat da.

## Kokapena

Bertan honako kale hauek topo egiten dute: Iparraldetik, Hilarion Eslaba kalea; mendebaldetik, San Frantzisko kalea eta Kale Nagusia; ekialdetik, Florencio Ansoleaga kalea eta Kale Berria; eta hegoaldetik, San Migel kalea eta Kontseiluko plaza.

## Plaza

Plazaren mendebaldean Frantzisko Deuna Ikastetxe Publikoa eta San Frantzisko Asiskoaren monumentua dago, aldamenean txakur bat duela (Santua aberezalea baitzen), eta ekialdean berriz, Iruñeko liburutegia (La Agrícola eraikina) eta haurrentzako parke bat dago, ipar eta hegoaldean zuhaitzak eta atseden hartzeko eserlekuak daudelarik.
* San Frantzisko Asiskoaren monumentua
* Frantzisko Deuna Ikastetxe Publikoa

## Kanpo estekak

* Datuak: Q16518833
* Multimedia: Plaza de San Francisco de Asís, Pamplona / Q16518833
# San Frantziskoko funikularra

San Frantziskoko funikularra, AEBetako San Frantzisko hiriari zerbitzu ematen dion funikular sistema bat da.
1878ko ekainaren 18an 23 lineakin inauguratua, gaur egun 3 linea dauzka. Denboraren poderioz hiriko ikur ezagunenetako bat bilakatu da.

## Kanpo estekak

* Webgune ofiziala (Ingelesez)
* Datuak: Q374956
* Multimedia: Cable cars in San Francisco / Q374956
# San Frantziskoko metroa

San Frantziskoko metro arina edo Muni metro Ameriketako Estatu Batuetako San Frantzisko hirian dagoen garraiobide publikoa da.
Lehen linea 1972ko irailaren 11n zabaldu zen eta gaur egun zazpi linea daude. Metro sareak 166,9 kilometro eta 43 geltoki dauzka eta 2008an 100 milioi bidaiarik erabili zuten.
Egunero 156.000 pertsonek erabiltzen dute.

## Ikus, gainera

* San Frantzisko

## Kanpo estekak

* (Ingelesez) Metroari buruzko estatistikak.
* Datuak: Q278074
* Multimedia: Muni Metro / Q278074
# San Andrés (Honduras)

San Andrés Hondurasko Lempira departamenduko udalerri bat da. 243 km²ko azalera du eta 2013ko datuen arabera 12.981 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q3946709
* Multimedia: San Andrés, Honduras / Q3946709
# San Andrés (Ribera)

San Andrés Jusepe de Ribera margolari espainiarraren lan ospetsua da. Mihise gaineko olioz egina dago eta 123 zm-ko altuera eta 95 zm-ko zabalera du. 1631 inguruan margotu zuen eta, gaur egun, Pradoko museoan dago jasota, Madrilen (Espainian). Barrokoko tenebrismo joeran sailkatzen da.

## Historia

Lan hau Riberaren lehen garaian kokatzen da, tenebrismoan alegia, eremu argiztatuen eta goibelen arteko kontraste nabarmenekin margotuta baitago. Hasiera batean El Escorial monasterioan egon zen, Pradoko museora eramana arte. Lan horren kopia partzial bat egin zuen Mariano Fortunyk; Pradoko museoak 2014an erosi zuen ere bai.

## Deskribapena

Margolan honek irudi isolatu bat erakusten du, Andres apostolua. Argia ezkerretik erortzen zaio, bortizki. Santuaren aurpegia eta gorputz biluzia biziki argituta daude. Irudia errealismo handiz irudikatuta dago. Mota honetako koadroetarako, Riberak naturaleko modeloak kopiatzen zituen, Napoliko arrantzaleak adibidez. Bere martirioaren gurutzeari besarkatuta dago apostolua. Eskuan, amu bat darama arrain batekin, bere arrantzale-lanbidea gogoratuz.

## Erreferentziak

* ↑ https://web.archive.org/web/20221128094550/https://www.artehistoria.com/es/obra/san-andr%C3%A9s-ap%C3%B3stol
* ↑ https://www.museodelprado.es/coleccion/obra-de-arte/san-andres-copia-de-jose-de-ribera/d6613b1b-f520-49d7-83ac-a4ae1a935368

## Kanpo estekak

* (Gaztelaniaz):Margolanaren fitxa Pradoko museoaren webgunean.
* Datuak: Q6118296
* Multimedia: St. Andrew (Ribera, Prado) / Q6118296
# San Andresko Manifestua

San Andresko Manifestua Eusko Abertzale Ekintzaren (EAE-ANV) sortze-agiria da. Bertan jaso ziren alderdiak bere lehen urteetan izan zituen oinarri ideologikoak. 1930eko San Andres egunean plazaratu zuten (azaroaren 30a).
Manifestuan, ondoko printzipioak jasotzen dira:
* Errepublikanismoa. Errepublikaren alde egiten zuen Euskal Herriarentzat. Ikuspegi horri jarraiki, urte bete geroagoko hauteskundeetan errepublikar eta sozialistekin bat egin zuen EAE-ANVk Fronte Popularrean.
* Independentziaren ikuspegi gradualista. Euskal Herriaren independentziarako bidean pausoz pausoko estrategia defendatu zuen. Horrela, EAJk defendatutako berrezartze foralaren aurka azalduko da eta Espainiako Errepublikaren barneko autonomia baten alde egingo du, etorkizuneko Euskal Estatu baterako lehen urrats bezala.
* Euskal Herriarentzako barne-egitura batu baten defentsa. Hala, EAJk planteatutako euskal herrialdeen arteko konfederazioa ez du onartuko.
* Erlijio auzietan, joera laikoa hartu zuen. Nahiz eta alderdiko kide gehienak katolikoak izan, alderdian sartzeko ez zen erlijio eskakizunik jarri.
* Joera ezkertiarra. Hasieran ikuspegi liberal erreformista hutsa izan bauzen ere, 1936tik aurrera ezkerrerako joera argia hartu zuen, urte hartako otsaileko hauteskundeetara Fronte Popularraren barruan aurkeztean. Espainiako Gerra Zibila piztu zelarik ere, EAEk errepublikaren aldeko jarrera garbia hartu zuen, EAJren hasierako zalantzekin kontrastean. Ordurako, alderdiaren sortzaileetako askok EAE-ANV utzia zuten, ezkerreko joera horrekin ados ez zeudelako.
* Planteamendu sozialista eta antikapitalistetara gerturatzea, beti ere marxismotik urrun.
* Immigrazioaren aurrean jarrera irekia. Ordura arteko abertzaletasunean nagusi zen arrazismo aranistaren aurka azalduko da.

## Erreferentziak

* ↑ Manifestu berrian duela 75 urteko oinarriak berretsi dituzte, Berria, 2005eko azaroaren 30a

## Ikus, gainera

* Eusko Abertzale Ekintza

## Kanpo estekak

* Datuak: Q12266839
# San Andrés Cabecera Nueva (udalerria)

San Andrés Cabecera Nueva Mexikoko udalerri bat da. Oaxaca estatuan kokatua dago. 2010ean 2.851 biztanle zituen 250,06 km²ko azaleran. Herriburua [[San Andrés Cabecera Nueva (San Andrés Cabecera Nueva)|San Andrés Cabecera Nueva]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3888577
* Multimedia: San Andrés Cabecera Nueva Municipality / Q3888577
# San Andrés Duraznal (udalerria)

San Andrés Duraznal Mexikoko udalerri bat da. Chiapas estatuan kokatua dago. 2010ean 4.545 biztanle zituen 40,93 km²ko azaleran. Herriburua [[San Andrés Duraznal (San Andrés Duraznal)|San Andrés Duraznal]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q15104792
* Multimedia: San Andrés Duraznal Municipality / Q15104792
# San Andresen gurutzea (BDSM)

San Andresen gurutzea edo X formako gurutzea BDSM ziegetan ekipoan ohikoa den pieza bat da. Orkatilak, eskumuturrak eta gerria eusteko puntuak izaten ditu normalean. Guztiz lotuta dagoenean, subjektua arranoaren posizioan geratzen da. Izena San Andresen gurutzearen ondorioz darama.
Gurutzeak moldakorrak dira eta erraz fabrikatzen dira. Horma bati tinko lotuta egoten dira, eta BDSM estiloko Katalinaren gurpil batetik bereizten dira, erdian bisagra bat duena eta okupatzaileak ahuspez jartzea ahalbidetzen duena.
Erlazioan otzana gurutzeari lotuta egon daiteke, bizkarra edo bekokia gurutzerantz duela. Gurutzeari lotuta egotea da zigorretarako erabili ohi den posizioa. Gurutzeari bizkarra emanda egotea bondage sexualeko posizio bat izaten da edo sexu ukazioa egiteko erabiltzen da.
Gurutzea BDSMko enpresetan eros daiteke, baina erabiltzaile askok berea egiten dute. Etxean egindako gurutze batzuk ezegonkorrak izateko joera dute; bihurritzen den pertsona batek irauli egin ditzake batzuetan, eta, beraz, kontu handiz erabili behar dira. Gurutze batzuetan, segurtasuna eta egonkortasuna neurri handi batean hobetzen duten oin-euskarriak daude.

## Erreferentziak

* ↑ Miller, Philip. ((1996 printing)). Screw the roses, send me the thorns : the romance and sexual sorcery of sadomasochism. (1st ed. argitaraldia) Mystic Rose Books ISBN 0-9645960-0-8. PMC 37187240. (Noiz kontsultatua: 2021-03-30).
* ↑ Easton, Dossie. (2003). The new topping book. Greenery Press ISBN 978-1-890159-88-7. PMC 830632961. (Noiz kontsultatua: 2021-03-30).

## Kanpo estekak

* Datuak: Q3698123
* Multimedia: Saint Andrew's crosses (BDSM) / Q3698123
# San Andrés (Madril)

San Andrés, Espainiako Madril hiriburuko auzo bat da, Villaverde barrutian. Hiriko 171. auzoa da. 2009ko erroldaren arabera 45.324 biztanle zituen.

## Kanpo estekak

* Datuak: Q390435
* Multimedia: Villaverde Alto, Casco Histórico de Villaverde neighborhood, Madrid / Q390435
# San Andrés Cholula (udalerria)

San Andrés Cholula Mexikoko udalerri bat da. Puebla estatuan kokatua dago. 2010ean 100.439 biztanle zituen 58,71 km²ko azaleran. Herriburua [[San Andrés Cholula (San Andrés Cholula)|San Andrés Cholula]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20202876
* Multimedia: San Andrés Cholula Municipality / Q20202876
# San Andrés (Cabezón de Liébana)

San Andrés, Espainiako Kantabria autonomia erkidegoko Cabezón de Liébana udalerrian dagoen herri bat da. 2008ko erroldaren arabera 36 biztanle zituen.
# San Andrés Dinicuiti (udalerria)

San Andrés Dinicuiti Mexikoko udalerri bat da. Oaxaca estatuan kokatua dago. 2010ean 2.152 biztanle zituen 98,34 km²ko azaleran. Herriburua [[San Andrés Dinicuiti (San Andrés Dinicuiti)|San Andrés Dinicuiti]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3887673
* Multimedia: San Andrés Dinicuiti Municipality / Q3887673
# San Salvo

San Salvo Italiako udalerri bat da. Chietiko probintzian kokatuta dago, Abruzzo eskualdean. 19.688 biztanle ditu, 19,7 kilometro koadroko azaleran banatuta.

## Mugakideak

San Salvok honako udalerri hauekin egiten du muga:
Cupello Vasto Montenero di Bisaccia

## Kanpo estekak

* Datuak: Q51288
* Multimedia: San Salvo / Q51288
# San Saturnino eliza (Itoitz)

San Saturnino eliza Longidako Itoitz urpeko herrian XVI. mendeko kristiau eliza bat da.

## Eraikina

Eliza, gotiko berantiarreko estiloan (XVI. mendea) harriz egindako eraikuntza da, aurreko etapa bateko elementuak berriz aprobetxatuta dituena. Burualdea burualde zuzena du, habearte bakarra, hiru atalekoa, eta kanpandorrea habeartearen lehen atalaren oinaldean. Gainera, alboetako bi kapera daude, habeartera zirkuluerdiko arkuen bidez irekiak, eta burualdeari Ebanjelioaren aldetik atxikitako sakristia bat. Estalkia gurutzeria-ganga izartuz egina da, eta giltzarriak ditu esparru osorako (kaperak eta sakristia barne), habeartearen lehen atalerako izan ezik, dorrearen behealdearekin koruan baitago. Dorrearen eta elizaren gainerakoaren artean erabilitako materialaren arteko aldeak eta elizaren gorputzarekiko lotura adierazten duen zeharkako arku zorrotz baten presentziak aukera ematen dute Erdi Aroan eraikitzeko data zaharragoa izateko. Kanpoko kontrahormek nabearen ataletako estalkien artikulazioa adierazten diote ikusleari. Arkupe bat babesten duen bozelez ornatutako arku zorrotzeko ate batetik sartzen da barrura. Erretaula nagusia neogotikoa da, eta erdiko kalean Santa Eulaliaren irudi barrokoa du (XVIII. mendea), eta eskuineko albokoan, berriz, San Blasen irudi errenazentista bat (XVI. mendearen bigarren erdia), eserita. Ebanjelioaren alboko kaperan erretaula barroko berantiar bat dago. Erretaula horren alboko kaleetan erliebe errenazentista bana txertatu zen (XVI. mendeko bigarren erdia), abade baten eta gotzain baten irudiekin. Erretaula nagusian aipatutakotik estilistikoki hurbil daude, eta harekin batera gaur egun desagertuta dagoen erretaula batetik datoz.

## Erreferentziak

* Nafarroako Entziklopedia Handia | ITOITZ. (Noiz kontsultatua: 2021-12-16).

## Ikus, gainera

* Itoitz
* Longida

## Kanpo estekak

* Datuak: Q110156498
# San Saturnino eliza (Uritz)

Done Saturdi eliza Artzibarko Uritz kontzejuan XII. mendeko kristiau eliza bat da.

## Eraikina

Herriaren goikaldean, XII. mendekoa da, geroagoko eraldaketekin, bereziki XVI. mendekoak. Oinplano angeluzuzena, bi atal desberdin eta burualde laua ditu. D emadera korua kanoi-gangaz estalita dago, eta gainerakoa gurutzeria sinplez. Oinaldean, Erdi Aroko dorrea altxatzen da, agian bailarako handiena. Birjinaren eta haurraren XIII. mendeko tailu gotikoa du. San Blasen XVII. mendeko zur polikromatuzko erlikia-ontzi bat dago

## Erreferentziak

* «Uritz» Artzibarko Udala (Noiz kontsultatua: 2021-11-27).

## Ikus, gainera

* Uritz
* Artzibar

## Kanpo estekak

* Datuak: Q109769015
# San Saturnino eliza (Ustaize)

San Saturnino eliza Nabaskoze almiranterriko Ustaize kontzejuan XIII. mendeko kristiau eliza bat da, gotiko estiloan.

## Eraikina

Eraikuntza gotikoa da (XIII. mendearen lehengo erdia), harriz egina. Habearte bat du, lau ataletan banatuta, baita burualde erdizirkularra ere. Estalkia kanoi zorrotzeko ganga da, nabean fajoiak dituena, eta burualdean labe-ganga du. Sarrera epistolaren aldetik egiten da, zirkuluerdiko arku txaranbelduko ate baten bidez. Ate horren arkiboltak xake-itxurako hondarrak dira. Elizpe arin batek babesten du.
Kapandorre, oso liraina, tenpluaren oinaldean dago. Absideak erdi-puntuko leiho axial bat du, gaur egun itsua, eta bi kontrahorma alboetan. Geroago, nabearen alde banatan kanoi-gangaz estalitako kapera bana gehitu ziren.
Erretaula nagusia barrokoa da (XVIII. mendearen lehengo erdia), eskulturazkoa, eta bankua eskaintzen du. Hiru kaleko gorputza da, eta zutabe salomondarrak, lorez apainduak, eta atikoa ditu. Bankuan, sagrarioaren alde banatan, San Pedroren eta. San Pablo, erlaitzen gainean. Pisu nagusian San Saturnino agertzen da gotzain gisa, San Sebastian eta San Andres artean. Eta teilatupean, Kalbarioa, Ama Birjinaren eta San Joan ebanjelariaren artean gurutziltzatua.
Goi-koruaren korupeak, habeartearen lehen atalean dagoenak, apaingarri ederrak ditu, trazeria gotiko eta gorriaren imitazioz margotuak.

## Erreferentziak

* Nafarroako Entziklopedia Handia | USTAIZE. (Noiz kontsultatua: 2022-02-01).

## Ikus gainera

* Ustaize
* Nabaskoze Almiranterria

## Kanpo estekak

* Datuak: Q110969660
# San Saturnino eliza (Usun)

San Saturnino eliza Erromantzatuko Usun lekuan Erdi Aroko kristiau eliza bat da.

## Eraikina

Harrizko eraikuntza gotikoa da, habearte bakarrekoa eta hiru atal eta burualdea burualde zuzenekoa dituena. Estalkia kanoi-ganga zorrotzez estalita dago, nabean fajoiak dituela, eta kapera nagusian kanoi-gangaz, gainerakoak baino garaiera txikiagoan. Ezagutzen ez den datan, kapera bana gehitu ziren burualdearen aurreko zatian, barruko eta kanpoko kanoi-gangaz estaliak, eta duela urte batzuk zaharberritu ziren.
Epistolaren aldetik sartzen da, zirkuluerdiko arkuko atea du, arkibolta molduratuak eta tinpanorik gabeak. Barrualdean, erretaula nagusia, taila eta tamaina txikikoa (XVIII. mendekoa), sakonki eraldatu da eta iruditeria modernoa txertatu da.

## Erreferentziak

* Nafarroako Entziklopedia Handia | USUN. (Noiz kontsultatua: 2021-12-31).

## Ikus, gainera

* Usun
* Erromantzatua

## Kanpo estekak

* Datuak: Q110328950
* Multimedia: Iglesia de San Saturnino (Usún) / Q110328950
# San Salvatore Telesino

San Salvatore Telesino Italiako udalerri bat da. Beneventoko probintzian kokatuta dago, Campania eskualdean. 3.854 biztanle ditu, 18,31 kilometro koadroko azaleran banatuta.

## Mugakideak

San Salvatore Telesinok honako udalerri hauekin egiten du muga:
Amorosi Castelvenere Faicchio Puglianello Telese Terme San Lorenzello

## Kanpo estekak

* Datuak: Q55974
* Multimedia: San Salvatore Telesino / Q55974
# San Salvatore di Fitalia

San Salvatore di Fitalia Italiako udalerri bat da. Messinako probintzian kokatuta dago, Sizilia eskualdean. 1.119 biztanle ditu, 15 kilometro koadroko azaleran banatuta.

## Mugakideak

San Salvatore di Fitaliak honako udalerri hauekin egiten du muga:
Castell'Umberto Frazzanò Mirto Naso Galati Mamertino Tortorici

## Kanpo estekak

* Datuak: Q493466
* Multimedia: San Salvatore di Fitalia / Q493466
# San Saturio baseliza

San Saturio baseliza (gaztelaniaz: Ermita de San Saturio) Soria hiritik gertu dago, izen bereko probintzian, Espainiako Gaztela eta Leon autonomia erkidegoan. Duero ondoko harkaitzetan eraikita, oso inguru ederra eta misteriotsua da tenpluko ordenaren tradizioarekin lotuta. Baseliza horretan Saturio izeneko Erdi Aroa bizi izan zen santuaren gorputza gordetzen da.

## Historia

Uste guztien arabera Tenpluko Ordenak inguru hori guztia kontrolatzen zuen, Peñalba kobazuloaren sarbidea barne. Horren gainean San Miguel de la Peña izeneko baseliza eraiki zen. Gaur egungo elizak oktogono itxura du, Tenpleko eraikinetan ohikoa zena, alegia. Antza, kobazulo horretan anakoretak bizi ziren, tartean Saturio zeina gaur egun Soria hiriaren patroia den. Santu horren gorpuzkinak hasiera batean kobazuloan gordetzen ziren baina eliza berria egin zenean, XVI. mendean, bertara eraman zituzten.
XVI. mendeko eraikina Pedro Ajín arkitektoak egin zuen, barroko estilo barruan. Elizarekin batera kobazuloa ere kontserbatzen da.

## Kanpo estekak

* (Gaztelaniaz) Baselizari buruzko dokumentala.
* (Gaztelaniaz) Informazio turistikoa eta bisitak.
* Datuak: Q5836214
* Multimedia: Hermitage of San Saturio, Soria / Q5836214
# San Saturnino eliza (Zalduondo)

San Saturnino eliza Zalduondoko eraikin erlijioso nagusia da, Arabako Lautadan. Lizarrate eta Aistratik zetorren errepide historikoa sartzen da elizaren ekialdetik. Estalkia gotiko berantiarrekoa du (XVI. mendea), eta XVI, XVII eta XVIII. mendekoak ditu fabrika, koru, sakristia, dorre eta erretaulak.
Elizako zaindaria, San Saturnino Tolosakoa, herria Europako bideei begira jartzearen ondorioa da. Via Tolosanaren adar batetik Baionara eta, gero, Zalduondora heldutako erromesek Tolosa-Okzitanian ikusitako San Saturnino eliza handia gogora ekartzen zien eraikina aurkitzen zuten.

## Erreferentziak

* 1 2 (Gaztelaniaz) Portilla Vitoria, Micaela. (1991). Por Álava, a Compostela: una ruta europea; Del paso de San Adrián al Ebro / Micaela J. Portilla.. Diputación Foral de Álava/Arabako Foru Aldundia, 45-49 or. ISBN 84-7821-066-0. (Noiz kontsultatua: 2019-09-09).

## Kanpo estekak

* Datuak: Q65945672